Diari Oficial de la Generalitat Valenciana


Sumari del DOGV 3240, del 12-05-1998 (1998/2919)

ORDRE de 25 de març de 1998, de la Conselleria de Cultura, Educació i Ciència, per la qual concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2919


Data del document
:   25-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de març de 1998, de la Conselleria de Cultura, Educació i Ciència, per la qual concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats. [1998/A2919]
  
Els expedients han sigut incoats a instància dels representants de la titularitat dels centres, que sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, mitjançant resolucions individualitzades per a cada centre, l'adequació de les instal·lacions proposades, quant als espais educatius, al que disposa el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.
  
Cada expedient inclou un informe favorable de la Unitat Tècnica de Construccions i la relació de professors i titulacions respectives o, si pertoca, el compromís d'aportar-lo abans de l'inici de les activitats educatives corresponents.
  
Atesos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol); el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats en l'annex a cadascun dels centres que es posen en relació en l'annex, amb al nombre d'unitats i capacitat màxima de llocs escolars que s'hi especifiquen.
  
Segon
  
Modificar, si pertoca, simultàniament l'autorització corresponent als altres nivells educatius dels centres, en els termes que s'assenyala en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria tindran efecte progressiu, a mesura que es vagen implantant els ensenyaments autoritzats, i les referides a la resta de nivells tindran vigència des de l'inici del curs escolar 1998/99.
  
Així mateix, els centres podran continuar impartint els ensenyaments del sistema educatiu anterior a la Llei Orgànica d'Ordenament General del Sistema Educatiu fins que no s'extingisquen, d'acord amb el calendari vigent d'implantació de la nova ordenació del sistema educatiu.
  
DISPOSICIÓ ADDICIONAL
  
Primera
  
El centres que no hagen aportat la relació de professors i titulacions respectives hauran de fer-ho davant la direcció territorial corresponent, que haurà d'aprovar-la amb el previ informe de la Inspecció Educativa abans de l'inici de les activitats educatives corresponents.
  
Segona
  
Els centres hauran de complir allò establit en l'article 6 del Reial Decret 1.004/1991 (BOE de 36 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per l'accessibilitat i eliminació de barreres arquitectòniques.
  
Aquesta autorització comportarà les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.
  
València, 25 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre: La Encarnación.
  
Titular: associació de pares d'alumnes del centre.
  
Domicili: c/ Esteban Barbado, 5.
  
Localitat: Villena.
  
Província: Alacant.
  
Codi: 59815947.
  
Ensenyaments que s'autoritzen:
  
- Educació Infantil, II cicle, amb 6 unitats i 144 llocs escolars.
  
Composició resultant de la resta del centre:
  
- 12 unitats d'Educació Primària amb 300 llocs escolars.
  
- 8 unitats d'Educació Secundària Obligatòria amb 240 llocs escolars.
  
- 1 unitat d'Educació Especial (suport a la integració).
  
Centre: Seminari Salesià Nuestra Señora de la Piedad.
  
Titular: pares salesians.
  
Domicili: c/ Seminari Salesià, s/n.
  
Localitat: El Campello.
  
Província: Alacant.
  
Codi: 07517330.
  
Ensenyaments que s'autoritzen:
  
- Educació Secundària Obligatòria amb 4 unitats i 120 llocs escolars (de les quals, una es destinarà provisionalment durant el curs 1998/99 a impartir 6.é d'Educació Primària).
  
Centre: Nuestra Señora del Socorro.
  
Titular: arquebisbat de València.
  
Domicili: c/ Salas Quiroga, 9.
  
Localitat: València.
  
Província: València.
  
Codi: 07841461.
  
Ensenyaments que s'autoritzen:
  
- Educació Infantil, II cicle, amb 3 unitats i 75 llocs escolars.
  
Composició resultant de la resta del centre:
  
- 8 unitats d'Educació Primària amb 200 llocs escolars (de les quals, dues s'utilitzen provisionalment per a impartir el 1.r cicle de l'Educació Secundària Obligatòria, segons autorització de la Conselleria de Cultura, Educació i Ciència de 13 de juny de 1997 (DOGV de 9 de setembre).
  
Centre: María Ángeles Suárez de Calderón.
  
Titular: Fundació María Ángeles Suárez de Calderón.
  
Domicili: c/ Les Foies, s/n - c/ Babor, s/n.
  
Localitat: Gandia-Grau.
  
Província: València.
  
Codi: 35367068.
  
Ensenyaments que s'autoritzen:
  
- Educació Secundària Obligatòria amb 8 unitats i 240 llocs escolars i Educació Infantil, II cicle, amb 6 unitats i 136 llocs escolars.
  
Composició resultant de la resta del centre:
  
- 12 unitats d'Educació Primària amb 300 llocs escolars.
  
- 2 unitats d'Educació Especial amb 30 llocs escolars.
  
Centre: Nuestra Señora de La Salud.
  
Titular: h. maristes.
  
Domicili: partida Berca, s/n.
  
Localitat: Algemesí.
  
Província: València.
  
Codi: 13579368.
  
Ensenyaments que s'autoritzen:
  
- Educació Infantil, II cicle, amb 6 unitats i 150 llocs escolars.
  
Composició resultant de la resta del centre:
  
- 18 unitats d'Educació Primària amb 450 llocs escolars.
  
- 12 unitats d'Educació Secundària Obligatòria amb 360 llocs escolars.